laion/Wikipedia-Exotic huggingface dataset:
היחידות הימיות של המשמר הלאומי של רוסיה

היחידות הימיות של המשמר הלאומי של רוסיה (ברוסית: Морские части Войск Национальной Гвардии России) הוא כינוים הנפוץ של השירות הימי של פיקוד המשמר הלאומי של רוסיה ועוסק באכיפת חוק בתחומי המים הטריטוראליים של רוסיה, בעיקר במניעת הברחות וסחר בנשק לא חוקי. מסייע רבות למשמר החופים של שירות הביטחון הפדרלי. היחידות הוקמו לראשונה כחלק מכוחות הפנים, בשנת 1978. ניתן לייחס את שורשיו של שירות זה להחלטה מ-5 במאי 1976 של הפוליטביורו של המפלגה הקומוניסטית של ברית המועצות. ההחלטה הביאה ליצירת ועדה בין-משרדית שנועדה לבדוק מוכנותם של הגופים התת-ימיים בברית המועצות כהמלצה להקמת גוף דמוי משמר חופים עם סמכויות מורחבות. כתוצאה מכך, הוקמו היחידות הראשונות של סירות וצוללנים ימיים ב-1978 של מה שהיה אז השירות הימי של כוחות הפנים במשרד הפנים של ברית המועצות (Морские части внутренних войск МВД CCCP). על השירות הימי הוטלה המשימה לספק סדר וביטחון ציבורי, תוך אבטחת המים פנימיים ודרכי המים בתוככי ברית המועצות, היה זה הגוף הימי העיקרי למבצעי חילוץ ימיים. ב-1981 אומצו הדרגות הייעודיות כמו גם מראה המדים, ב-1983 קיבל השירות את דגלו המיוחד (רקע חום עם סמל הצי) ובשנת 1985, דרגות הקצונה עוגנו באופן רשמי. בשנת 1984, באמצעות צו כללי של ראש כוחות הפנים, הוקמו שתי אוגדות שהורכבו מסירות סיור. ב-1988, הוקמה מחלקה נפרדת לענייני סיור ימי והיא כללה מרכז להכשרת צוללנים (שהוקם בשנת 1987). ב-18 במאי 1989 ממשלת ברית המועצות אישרה את המבנה הארגוני המלא של השירות. ב-1 באוקטובר 1996 הוקמה חטיבת ההכשרה הימית העצמאית החמישית בעיר סברובאיקאלסק. צוערי חטיבה זו מאומנים בתחומי התמחות רבים לרבות צלילה, מכונאות וסיור ימי. ב-15 באפריל 2016, היחידות הועברו ממשרד הפנים לאחריותו של המשמר הלאומי, שאך זה הוקם ומדווח ישירות למועצה הרוסית לביטחון לאומי. להבטיח את בטיחותם של מתקנים ציבוריים ומבני תקשורת חשובים, הממוקמים בקווי החוף ובמימי הפדרציה הרוסית, המים הטריטוריאליים, הנהרות, האגמים וגופי מים עיליים אחרים השתתפות בסיוע באסון ובמצבי חירום אחרים בנתיבי מים (בשיתוף פעולה עם המשרד למצבי חירום ומשמר החופים של שירות משמר הגבול של שירות הביטחון הפדרלי) ביצוע פעולות ומבצעים למלחמה בטרור ומאבק בסחר לא חוקי בנשק במים הפנימיים ובחופי רוסיה להשתתף במשותף עם משטרת רוסיה במשימות שמירה על הסדר הציבורי והביטחון בנתיבי המים החשובים הממוקמים באזורים עם משאבי טבע יקרים סיוע באבטחת גבולות עם משמר הגבול ומשמר החופים במידת הצורך מבצע פעולות חילוץ והצלת חיים בתחומי המים האסטרטגיים יחד עם המשרד למצבי חירום חיל הנחתים של רוסיה משמר החופים של רוסיה МВД России, энциклопедия. Москва: Объед. редакция МВД России, «Олма-пресс», 2002. ISBN 5-224-03722-0 Скрынник А.М., Стракович В.В., Пухарев И.В. Правовые основы деятельности морских воинских частей внутренних войск МВД России. Ростов-на-Дону, 2007. מדיה וקבצים בנושא היחידות הימיות של המשמר הלאומי של רוסיה בוויקישיתוף Морские части внутренних войск защитят Москву-реку О задачах внутренних войск МВД России Всплытие покажет. Учения водолазов-взрывников на базе морской части в Северобайкальске Команда Росгвардии заняла призовое место на Всероссийских соревнованиях операторов подводных беспилотников
המנון פלאו

פלאו שלנו (בפלאואנית: Belau rekid) הוא ההמנון הלאומי של פלאו. מנגינתו אומצה רשמית ב-1981 והולחנה על ידי ימסיי או. אזקיאל, ומילותיו נכתבו על ידי כמה מחברים. המנון פלאו הולחן על ידי ימסיי או. אזקיאל (9 בינואר 1921 – 20 במאי 1984), מלחין, מוזיקאי ומורה למוזיקה, בתקופת המעבר מטריטוריית הנאמנות של איי האוקיינוס השקט לרפובליקה של פלאו תחת טריטוריית הנאמנות. ועדה בראשות חבר בית הנבחרים של פלאו דמי אוטובד הוקמה במטרה לאמץ המנון לאומי למדינה בהתאם לחוקה. חברים נוספים בוועדה היו, חוץ מאוטובד ואזקיאל, ההיסטוריונים והמוזיקאים ריוסנג סלבדור, קבקול אלפונסו והרמנה אומטרו. חברי הוועדה כתבו ביחד את מילות ההמנון. ההמנון אומץ רשמית ב-1 בינואר 1981, כאשר חוקת פלאו נכנסה לתוקף. הזרמת, מילים ומידע עבור ההמנון הלאומי של פלאו (קישור לארכיון) דף nationalanthems.info של פלאו "Title 1 – General Provisions". Palau Legal (באנגלית). 2014-10-08. נבדק ב-2022-02-15. "YMESEI EZEKIEL -- First inductee into Palau's Hall of Fame – January 9,1921 to May 20, 1984 – Brief Bio". Ministry of Community and Cultural Affairs. 2019-10-03. נבדק ב-2022-02-15. "Senate directory: sixth Olbiil era Kelulau". Pacific Digital Library. נבדק ב-2022-02-15. "National Anthem – PalauGov.pw" (באנגלית אמריקאית). נבדק ב-2022-02-15. Minahan, James B. (2009-12-23). The Complete Guide to National Symbols and Emblems [2 volumes] (באנגלית). ABC-CLIO. p. 145. ISBN 978-0-313-34497-8.
אל-ח'אלידי

האם התכוונתם ל... חוסיין אל-ח'אלידי – רופא ופוליטיקאי ערבי-פלסטיני יוסף אל-ח'אלידי – פוליטיקאי ערבי-עות'מאני מוסטפא אל-ח'אלידי – מראשי עיריית ירושלים רשיד ח'אלידי – היסטוריון פלסטיני-אמריקאח משפחת ח'אלידי – משפחה ערבית נכבדת
מגנונה (שיר)

"מגנונה" (באנגלית: "Maganoona" או "Maganuna") הוא סינגל שהוקלט על ידי הזמרת-יוצרת הישראלית דנה אינטרנשיונל. הוא יצא לאור ביולי 1996, על ידי חברת התקליטים ביג פוט רקורדס, כסינגל המוביל מתוך האלבום מגנונה. את השיר כתבה אינטרנשיונל לבדה, לצד עופר ניסים שהלחין והפיק אותו. "מגנונה" נכתב על ידי דנה אינטרנשיונל, והופק על ידי עופר ניסים. בשיר, טוענת אינטרנשיונל בפני שוטרים ערביים כי היא "איננה משוגעת". בהתאם ללאומם של השוטרים, מילות השיר נכתבו בשפה הערבית. בחלקים בו נשמעו קולות סירנה משטרתית. בריאיון על "מגנונה" הסבירה אינטרנשיונל מדוע בחרה לפתוח אותו עם קול תרנגולת ("קוקורוקוקו"): בשנת 1995 בילתה בבר בגרמניה, והופיעה שם בחורה טרנסית, שנולדה באמריקה הדרומית. היא פתחה את ההופיעה שלה בצרחות המדמות קרקור תרנגול. אינטרנשיונל אהבה את המשפט והחליטה לכתוב סביבו שיר, הכולל מוטיביים מהמוזיקה המזרחית. ניסים, מפיק השיר, התראיין לידיעות אחרונות ביוני 1996 וסיפר כי "מגנונה" נכתב כתשובה לעם המצרי, שטען כי אינטרנשיונל משוגעת לאחר הוצאת "סעידה סולטנה" – שיר שהופץ ברחבי מצרים באופן פיראטי. הוא הוסיף ואמר כי ל"מגנונה" יופק וידאו קליפ על רקע הפירמידות. בשנת 1996 ביקרה דנה במצרים כדי להצטלם למגזין אופנה. חלק מהצילומים היו אמורים לשמש כקליפ לשיר. כשהביקור קיבל סיקור תקשורתי עצום מהעיתונות המצרית, רבים טענו שאינטרנשיונל הגיעה למצרים מטעם המוסד, על-מנת לרגל אחר המדינה. לפני הביקור הייתה אינטרנשיונל מוכרת ברחבי המדינה בזכות הוצאת "סעידה סולטנה" ו"דנה אינטרנשיונל", ובמקביל אליו נאסר לשמוע אותם בנימוק שהזמרת מעבירה מסרים מיניים מדי לבני הנוער המצריים. הצילומים לווידאו קליפ הופסקו, ואינטרנשיונל קיבלה איסור כניסה למדינה. "מגנונה" הושמע רבות בתחנות הרדיו השונות בישראל. הוא אף הגיע למקום השני במצעד הפזמונים הבין-לאומי השבועי של רשת ג' – המיקום הגבוה ביותר אליו הגיע אמן ישראלי במצעד. בנוסף, הגיע למקום ה-38 במצעד הפזמונים הבין-לאומי השנתי לשנת 1996. סרטון השיר "מגנונה" באתר יוטיוב דנה אינטרנשיונל - מגנונה (באנגלית), 1996, נבדק ב-2023-07-10 מגנונה (שיר), באתר Dana International community
The Church

The Church ("דה צ'רץ" או בעברית: "הכנסייה") היא להקת רוק פסיכדלי אוסטרלית, שהוקמה בעיר סידני ב-1978. הסינגל הראשון של הלהקה She Never Said, יצא ב-1980. בשנה שלאחר מכן הם הוציאו את האלבום הראשון שלהם Of Skins and Heart בו בלטו הסינגלים The Ungarded Moment, Too Fast for You ו-Tear It All Away. הלהקה יוצרת רוק נאו-פסיכדלי עם נגיעות פופיות, בדומה לאמנים מקבילים מהתקופה כגון: R.E.M., Rain Parade, Green on Red, The Dream Syndicate, Game Theory, The Triffids, Three O'Clock, Plimsouls, Hoodoo Gurus, The Long Ryders, ז'אנר שהתבסס בסצנת הרוק של אותן שנים. הצליל של The Church מאופיין בטונים חזקים שעם האלבומים הבאים, The Blurred Crusade (מ-1982), Seance (מ-1983) ו-Remote Luxury (מ-1984), מוצאים את ביטוים המלא. הסינגל "Under the Milky Way" הביא אותם להצלחה עולמית והושמע רבות גם בגלי צה"ל בישראל. עד היום הוא נשאר השיר הידוע ביותר שלהם. בשנות ה-90 התפתח צליל הלהקה לכיוונים חדשים, תוך שמירה על היסודות הקיימים. השימוש באלקטרוניקה הודגש במיוחד באלבומים כמו Priest = Aura ו-Sometime Anywhere. חברי הלהקה הגיעו לגישור טוב בין הסאונד של האייטיז שלהם לבין הניסוי של שנות התשעים ביצירות שהופקו לאחר 2000: After Everything Now This, Forget Yourself ו־Uninvited, Like the Clouds, אלבומים הנחשבים לשלמים ובוגרים יותר.[דרוש מקור] חברי הקבוצה הצטרפו לקריירת סולו אינטנסיבית ולפרויקטים מקבילים. ראוי לציון הם Kilbey's Hex וג'ק פרוסט, Koppes's Wells. באוקטובר 2014 יצא אלבום האולפן ה-25 של הלהקה בשם "Further / Deeper", שהוקלט תוך שמונה ימים בלבד בסוף 2013. האלבום מסמן את כניסתו ללהקתו של הגיטריסט איאן האג במקומו של מרטי ווילסון פייפר, אשר, לפי קילבי, הכריז שהוא לא זמין להקלטת אלבום חדש ולסיבוב ההופעות שלו. סטיב קילבי - שירה מובילה, גיטרה בס, קלידים, גיטרה (1980-הווה) פיטר קופס - גיטרות, קלידים, שירה (1980–1992, 1997-הווה) טים פאולס - תופים, כלי הקשה, שירה, גיטרה (1994-הווה) איאן הוג - גיטרות, שירה (2013-הווה) ניק וורד - תופים, כלי הקשה, קולות רקע (1980–1981) ריצ'רד פלוג - תופים, כלי הקשה (1981–1990) ג'יי די דאגרטי - תופים, כלי הקשה (1990–1993) מרטי ווילסון-פייפר - גיטרה, שירה, גיטרה בס (1980–2013) Of Skins and Heart (1981) The Blurred Crusade (1982) Seance (1983) Heyday (1985) Starfish (1988) Gold Afternoon Fix (1990) Priest=Aura (1992) Sometime Anywhere (1994) Magician Among the Spirits (1996) Hologram of Baal (1998) After Everything Now This (2002) Forget Yourself (2003) Jammed (2004) Uninvited, Like the Clouds (2006) Untitled #23 (2009) Further/Deeper (2014) Man Woman Life Death Infinity (2017) מדיה וקבצים בנושא The Church בוויקישיתוף אתר האינטרנט הרשמי של The Church The Church, ברשת החברתית פייסבוק The Church, ברשת החברתית אקס (טוויטר) The Church, באתר אפל מיוזיק (באנגלית) The Church, באתר ספוטיפיי The Church, באתר Last.fm (באנגלית) The Church, באתר AllMusic (באנגלית) The Church, באתר MusicBrainz (באנגלית) The Church, באתר Discogs (באנגלית) The Church, באתר Songkick (באנגלית) The Church, באתר בילבורד (באנגלית) דייוויד קנט, Used for Australian Singles and Albums charting from 1974 until Australian Recording Industry Association (ARIA) created their own charts in mid-1988. In 1992, Kent back calculated chart positions for 1970–1974. יצא מחוץ לאוסטרליה עם שירים אחרים ב-1982 בשם The Church
בוב רפלסון

בוב (רוברט) רפלסון (באנגלית: Bob Rafelson, ‏21 בפברואר 1933 – 23 ביולי 2022) היה במאי קולנוע אמריקאי וכותב. רפלסון נולד בניו יורק למשפחה יהודית. בשנות ה-60 היה רפלסון אחד מצמד יוצרי קומדיית המצבים The Monkees, בו כיכבו המאנקיז. בהמשך, ביים רפלסון את הסרט הפסיכדלי Head, בו גם כיכבו המאנקיז ולצד חברו הטוב ג'ק ניקולסון. ב-1970 ביים רפלסון את סרטו המוכר ביותר - "רסיסי חיים", בכיכובו של ג'ק ניקולסון. ב-1981 זכה להצלחה גדולה עם המותחן "הדוור מצלצל פעמיים", בכיכובם של ג'ק ניקולסון וג'סיקה לאנג. ב-2002 יצא סרטו האחרון, דרמת הפשע "No good deed" בכיכובם של סמואל ל.ג'קסון ומילה ג'ובוביץ, רפלסון התגרש מאשתו הראשונה טובי קאר ב-1955. התגורר באספן, קולורדו היה נשוי לגבריאל טאורק, ולהם שני בנים. רפלסון נפטר בנסיבות טבעיות ב-23 ביולי 2022. מדיה וקבצים בנושא בוב רפלסון בוויקישיתוף בוב רפלסון, באתר אנציקלופדיה בריטניקה (באנגלית) בוב רפלסון, במסד הנתונים הקולנועיים IMDb (באנגלית) בוב רפלסון, באתר AllMovie (באנגלית) בוב רפלסון, במסד הנתונים הקולנועיים KinoPoisk (ברוסית) בוב רפלסון, באתר MusicBrainz (באנגלית) בוב רפלסון, באתר Discogs (באנגלית) ynet, הבמאי בוב רפלסון ("רסיסי חיים") הלך לעולמו בגיל 89, באתר ynet, 24 ביולי 2022
אינטר ברטיסלאבה

אינטר ברטיסלאבה (בסלובקית: FK Inter Bratislava) הוא מועדון כדורגל סלובקי מהעיר ברטיסלאבה, בירת סלובקיה. בעונת 2006/2007 שיחקה הקבוצה בליגה הבכירה במדינה, הקורגון ליגה. הקבוצה זכתה באליפות הליגה הסלובקית בעונות 1999/2000 ו-2000/2001. כמו כן זכתה הקבוצה בשלושה גביעי סלובקיה בעונות 1994/1995, 1999/2000 ו-2000/2001. עד לשנת 1965 הייתה הקבוצה חלק מקבוצת סלובן ברטיסלאבה עד שהקבוצה פוצלה לשני מועדונים מתחרים. המועדון היה השני בחוזקו בעיר ברטיסלאבה אחרי סלובן ברטיסלאבה עד לשנת 2003, אז הפך המועדון להיות השלישי אחרי מועדון ארטמדיה ברטיסלאבה. בשנת 2006 נשרה הקבוצה לליגת המשנה הסלובקית, בה היא שיחקה עד לעונת 2018/19 כאשר בסיומה ירדה לליגה השלישית.. הקבוצה שיחקה לראשונה באירופה, אז כנציגת צ'כוסלובקיה ובשם "הכוכב האדום ברטיסלאבה" בעונת 1959/1960, אז שיחקה בגביע אירופה ולאחר שעברה בשלב המוקדם את קבוצת פורטו מפורטוגל הפסידה בסיבוב הראשון לקבוצת גלאזגו ריינג'רס הסקוטית. בעונת 1962/1963, אז תחת השם "סלובנאפט ברטיסלאבה", הקבוצה שיחקה בגביע האינטרטוטו וזכתה בו, תוך שהיא עוברת את קבוצות אויפשט ההונגרית בשלב רבע הגמר, טטבאניה ההונגרית בחצי הגמר וקאלציו פאדובה מאיטליה בגמר. היה זה ההישג האירופי הראשון בתולדות הקבוצה והיא הייתה עתידה לשחזר אותו גם בעונה שלאחר מכן. בוענת 1963/1964, עונה לאחר מכן, הקבוצה חזרה לגביע האינטרטוטו, אז גברה בסיבוב הראשון על קבוצת אורגריטה IS משוודיה, ברבע הגמר על קבוצת מודנה האיטלקית, בחצי הגמר על קבוצת פ.צ. רואן הצרפתית וניצחה בגמר את קבוצת פולוניה ביטום מפולין. הקבוצה הגיעה עוד פעם אחת לגמר גביע האינטרטוטו, בעונת 1966/1967, אז עברה את קבוצות גו אהד ההולנדית, ADO דן האג, גם היא מהולנד אך הפסידה בגמר לקבוצה הגרמנית איינטרכט פרנקפורט. בעונת 1975/1976 הקבוצה שיחקה לראשונה בגביע אופ"א, אז גברה בסיבוב הראשון על קבוצת ריאל סרגוסה מספרד ועברה בסיבוב השני את קבוצת א.א.ק. אתונה היוונית אך הפסידה בסיבוב השלישי לקבוצת סטאל מיאלק מפולין. הקבוצה השתתפה בגביע אופ"א בעונת 1994/1995, לראשונה בתולדותיה כנציגת סלובקיה (שקיבלה עצמאות מצ'כוסלובקיה כשנה לפני כן). בסיבוב הראשון פגשה הקבוצה בקבוצת מיפה מפינלנד אך הפסידה לה. לקבוצה היו עוד מספר הופעות במוקדמות ליגת האלופות בהן לא עברה את הסיבוב המוקדם השלישי וכן מספר הופעות בגביע אופ"א כאשר בהן לא עברה את הסיבוב השני במפעל. סלובקיה אליפות הקורגון ליגה: 2 (2000, 2001) בגביע הסלובקי: 6 (1984, 1988, 1990, 1995, 2000, 2001) צ'כוסלובקיה אליפות הליגה הצ'כוסלובקית הבכירה: 1 (1959) אירופה זכייה בגביע האינטרטוטו: 2 (1962/1963, 1963/1964) מדיה וקבצים בנושא אינטר ברטיסלאבה בוויקישיתוף אתר האינטרנט הרשמי של אינטר ברטיסלאבה אינטר ברטיסלאבה, ברשת החברתית פייסבוק
פארה (פירושונים)

האם התכוונתם ל... פארה (מפרץ) – מפרץ בברזיל פארה – מדינה בברזיל פארה – מדליה בעברית פארה (מטבע) – מטבע עתיק ששימש את האימפריה העות'מאנית, טורקיה, מונטנגרו, סרביה ואלבניה אישים: ג'סיקה פארה – שחקנית קנדית ויולטה פארה מוזיקאית צ'יליאנית מרקוס יוניוס פארה – דיקטטור רומאי בתקופת המלחמה הפונית השנייה פליקס פארה – אמן מקסיקני רו פארה – אמנית הולנדית פרה (פירושונים)
בלה לנארד

בלה לנארד (במקור האואר, בהונגרית: Lénárd Béla; וינה, 1 בינואר 1892 – בודפשט, 27 בדצמבר 1959) היה שחקן תיאטרון ושחקן קולנוע יהודי-הונגרי, מנהל תיאטרון. בלה האואר נולד במשפחה יהודית, בנם של מישקה האואר ושל פפי פליישר. הוא למד בתיכון בבודפשט, ולאחר מכן סיים את לימודיו בבית הספר למשחק של השחקנית סידי ראקושי ב-1913. הוא הופיעה באזורי הספר והכפר במשך שנה, לאחר מכן כזמר מקהלה בבודפשט ומחוצה לה. בשנות ה-20 היה מזכיר "הקומדיה הקטנה" ובשנת 1922 הקים את קברט פאון. הוא שיחק בחו"ל משנת 1923 ובשנת 1929 מונה למנהל תיאטרון רביו בגראץ, אוסטריה. כיהודי בין השנים 1940–1944 נאסר עליו לשחק על במות התיאטרון פרט לתיאטרון גולדמארק, שנועד לקהל יהודי, במסגרת הפעילות האמנותית של אומיקה - ההתאחדות הלאומית היהודית-הונגרית לחינוך. פעילות זו נסגרה ב-1944 לאחר כניסת הוורמכט לממלכת הונגריה (מבצע מרגרטה) הוא עבד גם מנחה. לאחר מלחמת העולם השנייה בין 1945 לבין 1949 עבד כבמאי בתיאטרון מדיאסאי. בסתיו 1948 הוא הקים את הקברט בשם "אופטימיסטים" עם הסולנית פּאני פראגו, הסופר אימרה בנדי והמלחין מרצל אוטווש. תחילה הופיעו במסעדה בכיכר יוז'ף נאדור ותוך חודש כבר בשדרת אנדראשי היוקרתית בבית הקפה היפני הלהקה פוזרה במאי 1950, ולאחר מכן התקשר עם בלה לנארד "תיאטרון הכפר הלאומי". היורש המשפטי של התיאטרון הממלכתי דרינה. הוא סיפר אז: "טיילתי בחצי מאירופה, אבל לא הכרתי את ארצי. שרתי ושיחקתי בשבע שפות, אבל עכשיו אני באמת מרגיש מה זה אומר לשחק בהונגרית. כל ערב הוא בכורה, אנחנו תמיד צריכים להופיע מול קהל חדש, וזה כוח מניע שתמיד מניע את השחקן. כל כך הרבה חוויות מאוחסנות באדם! מה שלא הייתי מאמין בעצמי, אני כותב יומן כבר שמונה שנים, רושם זיכרונות. כי כל לילה הוא חוויה, כי כל הופעה היא כיבוש חדש, ניצחון חדש." הוא היה ידוע כשחקן אופי וקומיקאי רב תכליתי. אשתו הייתה זמרת האופרה הידועה מאוד שנפטרה בגיל 48 ,ארנקה וייסמן, לה נישא ב-11 ביוני 1922 בבודפשט. קברו של בלה לנארד נמצא בבית הקברות היהודי ברחוב קוזמה [1C–6–31] אורגון (מולייר : טרטיף) סרטוריוס (ג'ורג' ברנרד שו : נישואי אהבה) גראנדה (אונורה דה בלזק : Mademoiselle Grandet) אתנאז ברזוביץ' (מור יוקאי - שאנדור הבשי : האיש מזהב) המלך הצרפתי (פונגראץ קאצ'ו : יאנוש ויטז) פאפא טשל (ברטה הנריק : שלוש נערות) הדוד לוניה (איסאק אוסיפוביץ' דונייבסקי : כוכב סרטים) ראש הממשלה (רנטו מורדו: יכולים להתחיל מחדש) זיבוטה ציוביץ' (ברניסלב נושיץ' : ד"ר פפיקה) בובי דרנק (לאסלו נאדאשי : אני נושא את זה על כף ידי ) ויקטור סילאדי (יאנוש בוקאי : תיפרד במקומי) פטר, הרופא (איב מירנדה: רבותי, רק זה אחר זה) שינו ( מיהאי אייזמן : פטר פקטה) שאנדור קרם (ארנה אורבאן : טבילת האש) יוצק הנחושת (אימרה גומבוש : בציר פאטאקי - או שלושת המבחנים של להיות מאורס) ללא שקרים (1946) תצלום קברו (מהצד הכיתוב ההונגרי) Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון אמנות הבמה ההונגרי) Magyar színművészeti lexikon (לקסיקון התיאטרון ההונגרי) Színházi adattár. Országos Színháztörténeti Múzeum és Intézet (מאגר התיאטרון) מדיה וקבצים בנושא בלה לנארד בוויקישיתוף בלה לנארד, במסד הנתונים הקולנועיים IMDb (באנגלית) Halálesete bejegyezve a Bp. VI. ker. állami halotti akv. 1086/1959. folyószáma alatt. "Házasságkötési bejegyzése a Budapest V. kerületi polgári házassági akv. 417/1922. folyószáma alatt".
דון קיחוטה (שיר)

"דון קיחוטה" הוא סינגל שהוקלט על ידי הזמרת-יוצרת הישראלית דנה אינטרנשיונל. הוא יצא לאור באוגוסט 1996, על ידי חברת התקליטים ביג פוט רקורדס, כסינגל השלישי מתוך האלבום מגנונה. דון קישוט (או דון קיחוטה) הוא דמות מרומן ספרדי שפורסם ב-1605. במרוצת השנים הפכה לסמל המשמש לתיאור אדם בלתי-מציאותי, שנלחם מלחמות צדק ללא כל בסיס ריאלי לנצח בהן. בעיבוד לשיר נשמעת מנגינה ספרדית, ובהופעות הראשונות של אינטרנשיונל איתו נהגה ללבוש חליפות ספרדיות מסורתיות. ב-18 באוגוסט 1996 נכנס השיר למצעד הפזמונים השבועי של רשת ג' במקום העשירי. ב-8 בספטמבר עלה למקום הראשון, שם שהה שבועיים רצופים. ב-17 בנובמבר יצא מהמצעד לאחר 10 שבועות רצופים. במצעד הפזמונים העברי השנתי ה'תשנ"ז הגיע "דון קיחוטה" למקום ה-26. השיר בוצע על ידי נינו אורסיאנו עצמו בשנת 2003 ביצעה הזמרת שירי מימון את השיר במסגרת הגמר הגדול של כוכב נולד. בשנת 2014 ביצעה הזמרת אודליה דרוקר במסגרת האודישנים של ישנן בנות. סרטון השיר "דון קיחוטה" באתר יוטיוב דנה אינטרנשיונל - דון קיחוטה (באנגלית), 1996, נבדק ב-2023-07-10 דון קיחוטה, באתר Dana International community המצעד השבועי של רשת ג' מתאריך 18 באוגוסט 1996, פזמונט המצעד השבועי של רשת ג' מתאריך 8 בספטמבר 1996, פזמונט המצעד השבועי של רשת ג' מתאריך 6 באוקטובר 1996, פזמונט המצעד השבועי של רשת ג' מתאריך 17 בנובמבר 1996, פזמונט מצעד הפזמונים העברי השנתי ה'תשנ"ז, פזמונט
The Real Slim Shady

The Real Slim Shady (בעברית: סלים שיידי האמיתי) הוא שיר של הראפר האמריקאי אמינם מאלבומו השלישי The Marshall Mathers LP. הוא יצא כסינגל המוביל חודש לפני יציאת האלבום. "The Real Slim Shady" היה השיר הראשון של אמינם שהגיע למקום הראשון בממלכה המאוחדת והוא גם הגיע למקום הרביעי ב-Billboard Hot 100, מה שהעניק לו את הלהיט הגדול ביותר שלו עד לאותה נקודה. השיר היה ה-14 הנמכר ביותר בשנת 2000 בבריטניה. הוא זכה במספר פרסים, כולל פרסי MTV Video Music עבור הסרטון הטוב ביותר והסרטון הגברי הטוב ביותר, וכן פרס גראמי להופעת סולו ראפ הטובה ביותר. באוקטובר 2011, NME מיקמה אותו במקום ה-80 ברשימת "150 השירים הטובים ביותר של 15 השנים האחרונות". הוא היה רשום במקום ה-396 ב-500 השירים הגדולים של NME בכל הזמנים. "The Real Slim Shady" לא נועד במקור להיות חלק מ-The Marshall Mathers LP. ג'ימי איובין מאינטרסקופ רקורדס רצה שלאמינם יהיה שיר להציג את האלבום, בדומה לאופן שבו "My Name Is" היה הסינגל הראשון ב-The Slim Shady LP. אמינם, ד"ר דרה, טומי קוסטר ומייק אליזונדו כתבו את "The Real Slim Shady" שעות ספורות לפני שהעותק הסופי של האלבום הגיע. הסינגל הראשון נועד להיות "הידוע ביותר". השחקנית הקומיקאית קתי גריפין, שידועה גם בהעלבת מפורסמים במעשה שלה, מופיעה בסרטון כאחות מטפלת במחלקה פסיכיאטרית. גריפין אמרה במהלך ראיון ב-21 ביולי 2005 ב-The Tonight Show עם ג'יי לנו שאמינם בחר בה לסרטון כי הראפר חברו סנופ דוג אמר לו שהיא "ממש מצחיקה". מידע על היצירה "The Real Slim Shady" באתר מיוזיק בריינז מידע על היצירה "The Real Slim Shady" באתר Discogs סרטון השיר "The Real Slim Shady" באתר יוטיוב
התקופה האפיפלאוליתית

התקופה האפיפלאוליתית (Epipaleolithic ביוונית: epi = אחרי; paleo = קדום; lithos = אבן או אחרי תקופת האבן הקדומה) היא תקופה פרהיסטורית מסוף תור הפליסטוקן העוקבת לתקופה הפלאוליתית וקדומה לתקופה הנאוליתית, ומהווה למעשה תקופת מעבר בין חברות הציידים-לקטים של הראשונה והחברות החקלאיות של האחרונה. התקופה האפיפלאוליתית מוגדרת בעיקר באגן הים התיכון, לפי עדויות ארכאולוגיות לחברות מורכבות יחסית של ציידים-לקטים, אשר ייצרו מיקרוליתים (להבוני צור מסותתים) בצורות אחידות (למשל סהרון, טרפז ומשולש). בסוף התקופה קיימות עדויות לישיבת קבע וככל הנראה גם לניצני ביות הצמחים, המבשרים את המעבר לאורח חיים חקלאי. המונח מקביל מכמה בחינות לתקופה המזוליתית, המאוחרת יותר, של צפון אירופה. המונח מזוליתית כלל בעבר גם את התרבויות שהיום מוגדרות כאפיפלאוליתיות. לראשונה ניתן שם התקופה לשורה של תעשיות כלי צור במגרב של צפון אפריקה, על ידי חוקרים צרפתים, משום שהממצא לא תאם את ההגדרות האירופיות לתקופה המזוליתית. בסופו של דבר נעשה המונח מקובל מאוד מחוץ לאירופה גם במזרח התיכון, באנטוליה ובקפריסין. בארץ ישראל החלה התקופה האפיפלאוליתית לפני כ-23 אלף שנה והסתיימה לפני כ 11,700 שנה. התקופה כוללת מספר תרבויות ארכאולוגיות המתאפיינות בעיקר במיקרוליתים מסותתים לצורות מסוימות, כגון התרבות הכבארית, התרבות הכבארית הגאומטרית, התרבות הרמונית, התרבות המושאבית והתרבות הנאטופית. לפחות האחרונה כבר משקפת שינויים מרחיקי לכת במבנה הכלכלי-חברתי של אוכלוסיות פרהיסטוריות, לפי העדויות לישיבה בכפרי קבע. כיום מקובל לחלק את התקופה האפיפלאוליתית לשלוש תקופות: התקופה האפיפלאוליתית המוקדמת בין השנים 23,000 ועד 18,000. התקופה האפיפלאוליתית התיכונה בין השנים 18,000 ועד 14,500. התקופה האפיפלאוליתית המאוחרת בין השנים 14,500 ועד 11,500. פרק זה לוקה בחסר. אנא תרמו לוויקיפדיה והשלימו אותו. חסר פירוט של מאובנים מנחים. נקר מיקרוליתי טרפז משולש סהרון תקופת האבן מיקרולית מערת הנחל ראו: דני נדל, עצמות ורוח - מנהגי קבורה פרהיסטוריות בישראל, המוזיאון לפרהיסטוריה ע"ש משה שטקליס, חיפה, 1992, עמ' 25. Belfer-Cohen, A. & A. N. Goring-Morris. 2014. The Upper Palaeolithic and Earlier Epi-Palaeolithic of Western Asia. In The Cambridge World Prehistory, Vol. 3, edited by A. C. Renfrew & P. G. Bahn, pp. 1381-1407. Cambridge University Press, Cambridge (PDF Download Available), ResearchGate (באנגלית) ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
בוטושאן (כדורגל)

בוטושאן (ברומנית: Fotbal Club Botoșani) המכונה בוטושאן, (ברומנית: FC Botoșani) או בפשטות Botoșani, הוא מועדון כדורגל רומני מהעיר בוטושאן שבמחוז בוטושאן, המשחק בליגת העל הרומנית. לפני מלחמת העולם השנייה, הקבוצה המקומית של העיר הייתה ונוס. לאחר סיום המלחמה, הקבוצה נקראה Flamura Roșie, לאחר מכן ,Textila ולאחר מכן Unirea, ושיחקה בעיקר בליגות חובבים ובליגה הרומנית השלישית. ב-1973 שונה שם הקבוצה ל- CS Botoșani. בעונת 1974/1975 היא סיימה במקום הראשון בליגה השלישית ועלתה לראשונה לליגת המשנה הרומנית, ונשרה לאחר עונה אחת. בוטושאן שיחקה בליגה השנייה במשך 11 עונות, בתום עונת 1989/1990 ירדה הקבוצה לליגה השלישית ולאחר מכן לרביעית, והמועדון החליט על פירוק. מועדון הכדורגל החדש בוטושאן הוקם בשנת 2001 בתמיכת המועצה המקומית. הקבוצה שיחקה בליגה השנייה של הכדורגל הרומני במשך תשע עונות רצופות. ובעונת 2005/2006 היא סיימה במקום הרביעי, שהיה המיקום הגבוה ביותר של המועדון, עד לעונת 2012/2013 אז סיימה במקום הראשון ועלתה לראשונה בתולדותיה לליגת העל הרומנית, והייתה לקבוצה הראשונה ממחוז בוטושאן שמשחקת בליגה הבכירה ברומניה. המועדון ערך את הופעת הבכורה בליגה הראשונה ב-21 ביולי 2013, וסיימה בתיקו 0-0 עם צ'.פ.ר. קלוז'. במחזור הבא, ב-26 ביולי, ניצחה הקבוצה לראשונה משחק בליגה הבכירה כשניצחה 1–2 את גז מתאן מדיאש. הקבוצה הצליחה להישאר בליגה בסיום העונה וסיימה במקום ה-12. בעונת 2014/2015, העונה השנייה של המועדון בליגה הראשונה, הקבוצה העפילה לראשונה לליגה האירופית לאחר שמספר מועדונים לא הצליחו להשיג את האישורים הנדרשים. הקבוצה סיימה בליגה במקום השמיני. ב-2 ביולי 2015 ערך המועדון את הופעת הבכורה שלו בתחרויות אירופיות, בסיבוב המוקדמות הראשון של הליגה האירופית בתיקו 1-1 נגד ספרטקי צחינוואלי הגאורגית. המשחק השני שהתקיים בגאורגיה, השיגה הקבוצה את הניצחון האירופי הראשון שלה כשניצחה 3–1 ועלתה לסיבוב השני שם הודחה על ידי לגיה ורשה לאחר 0–4 בסיכום שני המשחקים. את עונת 2019/2020 סיימה הקבוצה במקום הרביעי, ובכך השיגה את המיקום הגבוה ביותר בתולדות המועדון, והעפילה פעם נוספת לליגה האירופית, בפעם השנייה בתולדות המועדון. בסיבוב הראשון הדיחה בוטושאן את אורדבסי שימקנט הקזחית, בטרם הודחה על ידי שקנדיה הצפון מקדונית. אתר האינטרנט הרשמי של בוטושאן (ברומנית) בוטושאן, ברשת החברתית פייסבוק בוטושאן, ברשת החברתית אינסטגרם בוטושאן, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר FootballDatabase.eu FC Botoşani e prima echipă promovată matematic în viitoarea ediţie a Ligii 1: "Ole, ola, Botoşaniul e în "A"!", GSP (ברומנית) Cine va reprezenta Liga 1 in cupele europene: FC Botosani, in Europa League, sport.hotnews.ro (ברומנית)